20213 


02014592110050012 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1459 


21 Οκτωβρίου 2005 


Α ΠΟΦΑΣΕΙ Σ 

Αριθμ. Οικ. 307774 

Καθορισμός διαδικασίας ανάδειξης Φορέα Παρέμβα¬ 
σης, δικαιολογητικών και τρόπου πληρωμής σ’ αυ¬ 
τόν, των τεχνικών εξόδων που προκύπτουν από τη 
συγκέντρωση της αλκοόλης που προέρχεται από τις 
υποχρεωτικές αποστάξεις σύμφωνα με τα άρθρα 27, 
28 και την απόσταξη κρίσης σύμφωνα με το άρθρο 
30 του ΚΑΝ. (ΕΚ) 1493/1999». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του άρθρου 29 παρ. 1 του ν. 3147/2003 «Ρύθμιση 
θεμάτων αγροτικής γης, επίλυση ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις» (Φ.Ε.Κ. Α'/135). 

β. Του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών για την εφαρμογή 
της Συνθήκης της Προσχώρησης της Ελλάδας στις Ευ¬ 
ρωπαϊκές Κοινότητες και ρύθμιση συναφών θεσμικών 
και οργανωτικών θεμάτων» (Φ.Ε.Κ. Α7280). 

γ. Του άρθρου 1 παρ. 1, 2 και 3 του ν. 1338/1983 «Εφαρ¬ 
μογή του Κοινοτικού Δικαίου» (Φ.Ε.Κ. Α'/34) όπως τροπο¬ 
ποιήθηκε με το άρθρο 6, του ν. 1440/1984 «Συμμετοχή της 
Ελλάδας στο κεφάλαιο, στα αποθεματικά και τις προβλέ¬ 
ψεις της Ευρωπαϊκής Κοινότητας Ανθρακος και Χάλυβος 
και του Οργανισμού Εφοδιασμού «ΕΥΡΑΤΟΜ» (Φ.Ε.Κ. Α'/70) 
και του άρθρου 65 του ν. 1892/1990 (Φ.Ε.Κ. Α'/ΙΟΙ). 

δ. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/τ.Α'). 

ε. Του ν. 2362/1995 «Περί δημοσίου, λογιστικού, ελέγ¬ 
χου δαπανών του Κράτους και άλλες διατάξεις» (Φ.Ε.Κ. 
Α'/247). 

στ. Των άρθρων 13 μέχρι και 29 του ν. 2637/1998 (Φ.Ε.Κ. 
Α'/200), «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων», όπως τροποποιήθηκαν και συμπληρώθηκαν με 
το άρθρο 4 του ν. 2732/1999 (Φ.Ε.Κ. Α'/154) και το άρθρο 
24 του ν. 2945/2001 (Φ.Ε.Κ. Α'/223) «Εθνικό Σύστημα Προ¬ 
στασίας της Αγροτικής Δραστηριότητας». 


ζ. Του ν.δ. 131/1974 «Περί παροχής οικ/μικών ενισχύσεων 
στη γεωργική κτηνοτροφική, δασική και αλιευτική παρα¬ 
γωγή» (Φ.Ε.Κ. Α'/220) όπως τροποποιήθηκε και συμπλη¬ 
ρώθηκε με το ν. 1409/1983 «Τροποποίηση και συμπλήρω¬ 
ση των διατάξεων του ν.δ. 131/1974» (Φ.Ε.Κ. Α'/199). 

η. Του ν. 2286/1995 «Προμήθειες του δημοσίου τομέα 
και ρυθμίσεις συναφών θεμάτων» (Φ.Ε.Κ. Α'/19). 

θ. Του π.δ. 394/1996 «Κανονισμός Προμηθειών Δημοσί¬ 
ου» (Φ.Ε.Κ. Α'/266) ως έχει τροποποιηθεί και ισχύει. 

ι. Του π.δ. 346/1998 (Φ.Ε.Κ. Α'/230) «Προσαρμογή της 
ελληνικής νομοθεσίας για τις δημόσιες συμβάσεις υπη¬ 
ρεσιών προς τις διατάξεις της οδηγίας 92/50/ΕΟΚ, του 
Συμβουλίου της 18ης Ιουλίου 1992», όπως τροποποιήθηκε 
με το Π.Δ. 18/2000 (Φ.Ε.Κ. Α'/15) και την οδηγία 2001/78/ 
ΕΚ της Επιτροπής. 

ια. Του ν. 2969/2001 «Αιθυλική αλκοόλη και αλκοολού- 
χα προϊόντα» (Φ.Ε.Κ. 281/Α/2001). 

ιβ. Του ν. 2960/2001 «Εθνικός Τελωνειακός Κώδικας» 
(Φ.Ε.Κ. 265/Α72001). 

2. Τον Καν. (ΕΚ) 1493/1999 του Συμβουλίου «Για την 
κοινή οργάνωση της αμπελοοινικής αγοράς», όπως έχει 
τροποποιηθεί και ισχύει μέχρι σήμερα. 

3. Τον Καν. (ΕΚ) 1622/2000 της Επιτροπής για τις οι- 
νολογικές πρακτικές και επεξεργασίες. 

4. Τον Καν. (ΕΚ) 1623/2000 της Επιτροπής για τον 
καθορισμό των λεπτομερειών της εφαρμογής του Καν. 
(ΕΚ) 1493/1999 του Συμβουλίου για την κοινή οργάνωση 
της Αμπελοοινικής Αγοράς (όσον αφορά τους μηχανι¬ 
σμούς της αγοράς) όπως αυτός τροποποιήθηκε με τους 
Καν. (ΕΚ) 1282/2001 και 625/2003 της Επιτροπής. 

5. Τον Καν. (ΕΟΚ) 2148/1996 «για τον καθορισμό των 
κανόνων αξιολόγησης και ελέγχου των ποσοτικών γε¬ 
ωργικών προϊόντων που περιλαμβάνονται στα αποθέ¬ 
ματα δημόσιας παρέμβασης». 

6. Τον Καν. (ΕΚ) 884/2001 της Επιτροπής «για τις λε¬ 
πτομέρειες εφαρμογής σχετικά με τα συνοδευτικά έγ¬ 
γραφα μεταφοράς των αμπελοοινικών προϊόντων και 
των βιβλίων που θα πρέπει να τηρούνται στον αμπε- 
λοοινικό τομέα». 

7. Τον Καν. (ΕΚ) 2729/2000 της Επιτροπής «Σχετικά με 
τις λεπτομέρειες εφαρμογής όσον αφορά τους ελέγ¬ 
χους στον αμπελοοινικό τομέα» καθώς και την υπ’ αριθμ. 
388052/8.8.2001 Απόφαση του Υπουργού Γεωργίας που 
εκδόθηκε σε εφαρμογή του κανονισμού αυτού. 

8. Τον Καν. (ΕΟΚ) 3597/1990 «Σχετικά με τους κανόνες 
λογιστικής καταχώρησης για τα μέτρα παρέμβασης 
που συνεπάγεται η αγορά, η αποθεματοποίηση και η 
πώληση γεωργικών προϊόντων από τους οργανισμούς 
παρέμβασης». 

9. Τον Καν. (ΕΟΚ) 147/1991 «Για τον ορισμό και τον 
καθορισμό των ορίων ανοχής των ποσοτικών απωλει¬ 
ών των γεωργικών προϊόντων που αποθηκεύονται σε 
δημόσια παρέμβαση». 

10. Τον Καν. (ΕΟΚ) 2220/1985 «Περί καθορισμού λεπτο¬ 
μερειών εφαρμογής του καθεστώτος εγγυήσεων για τα 
γεωργικά προϊόντα, όπως τροποποιήθηκε και ισχύει (ΕΕ 
Ε. 205/3-8-1985 σ-5). 

11. Τον Καν. (ΕΟΚ) 3492/1990 «για τον καθορισμό των 
στοιχείων που λαμβάνονται υπόψη στους ετήσιους λο¬ 
γαριασμούς για την χρηματοδότηση των μέτρων πα¬ 
ρέμβασης με τη μορφή δημόσιας αποθεματοποίησης 
από το Ε.Γ.Τ.Π.Ε. - Τμήμα Εγγυήσεων» (ΕΕ Ε. 337/4.12.1990 
σ-3). 

12. Τον Καν. (ΕΟΚ) 1258/1999 «Περί χρηματοδότησης 
Κ.Γ.Π.» (ΕΕ Ε. 160/26.6.1999 σ-103). 

13. Την υπ’ αριθμ. 416769/23.11.2001 κοινή απόφαση των 
Υπουργών Οικονομικών και Γεωργίας, ανάθεσης στον 
ΟΠΕΚΕΠΕ, ως εντολοδόχο του Ελληνικού Δημοσίου, 
του έργου της αγοραστικής παρέμβασης και ορισμού 
αυτού ως αρμόδιου για την άσκηση των συναφών αρ¬ 
μοδιοτήτων» (Φ.Ε.Κ. Β’/1608). 

14. Την υπ’ αριθμ. 394555/23.10.2000 κοινή απόφαση 
των Υπουργών Εσωτερικών Δημόσιας Διοίκησης και 
Αποκέντρωσης και Γεωργίας, ανάθεσης άσκησης αρ¬ 
μοδιοτήτων του ΟΠΕΚΕΠΕ στις Νομαρχιακές Αυτοδι¬ 
οικήσεις της χώρας. 

15. Την υπ’ αριθμ. 270032/2004 (Φ.Ε.Κ. 1247/Β/16.8.2004) 
κοινή υπουργική απόφαση. 

16. Την με υπ’ αριθμ. 33900/27.4.2005 εισήγηση του 
ΟΠΕΚΕΠΕ καθώς και την από 16.5.2005 εισήγηση της 
Διεύθυνσης Μεταποίησης Τυποποίησης και Ποιοτικού 
Ελέγχου του Υπουργείου Αγροτικής Ανάπτυξης και Τρο¬ 
φίμων σχετικά με το θέμα. 

17. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατι¬ 
κού Προϋπολογισμού, η οποία θα καλύπτεται μετά από 
σχετική κοινή Υπουργική απόφαση από τις πιστώσεις 
του Κ.Α.Ε. 5423 του Τακτικού Προϋπολογισμού, απο¬ 
φασίζουμε: 

ΑΡΘΡΟ 1 
Σκοπός 

Με την παρούσα απόφαση καθορίζονται η διαδικα¬ 
σία ανάδειξης φορέα παρέμβασης, τα δικαιολογητικά 
και ο τρόπος πληρωμής σ’ αυτόν των τεχνικών εξόδων 
που προκύπτουν από τη συγκέντρωση της αλκοόλης, 
η οποία προέρχεται από τις αποστάξεις που πραγμα¬ 
τοποιούνται στα πλαίσια των άρθρων 27, 28 και 30 του 
Καν. (ΕΚ) 1493/1999 και παραδίδεται στον Οργανισμό 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, (ΟΠΕΚΕΠΕ) ως «Οργανισμό 
Παρέμβασης». 

ΑΡΟΡΟ 2 

Διαδικασία ανάδειξης φορέα 

1. Για τον ορισμό φορέων εκτέλεσης του έργου, δι- 
ενεργείται για κάθε αμπελοοινική περίοδο δημόσιος 


κλειστός μειοδοτικός διαγωνισμός, με σύντμηση χρόνου. 
Δικαίωμα συμμετοχής έχουν επιχειρήσεις (φυσικά ή νο¬ 
μικά πρόσωπα), οι οργανώσεις παραγωγών και ενώσεις 
τους ή κοινοπραξίες εταιρειών, οι οποίες αποδεδειγμέ¬ 
νος δραστηριοποιούνται στον τομέα παραγωγής εμπο¬ 
ρίας και αποθήκευσης αλκοόλης σινικής προέλευσης 
και έχουν την ιδιότητα του εγκεκριμένου αποθηκευτή 
(άρθρο 64 του ν. 2960/2001). 

2. Αρμόδια υπηρεσία για την προκήρυξη του διαγωνι¬ 
σμού και τις συναφείς προς αυτή διαδικασίες ορίζεται 
η Διεύθυνση Οικονομική του Υπουργείου Αγροτικής 
Ανάπτυξης και Τροφίμων. 

3. Η διακήρυξη του διαγωνισμού με την οποία καθο¬ 
ρίζονται οι ειδικότεροι όροι του διαγωνισμού εκδίδεται 
από τον Υπουργό Αγροτικής Ανάπτυξης και Τροφίμων 
και περίληψη αυτής αποστέλλεται προς δημοσίευση 
στην Επίσημη Εφημερίδα των Ευρωπαϊκών Κοινοτήτων 
και σε δύο (2) ημερήσιες οικονομικές εφημερίδες των 
Αθηνών. Τα έξοδα δημοσίευσης βαρύνουν το Δημόσιο. 

4. Η αξιολόγηση των αιτήσεων συμμετοχής και των 
προσφορών και η εξέταση τυχόν ενστάσεων διενεργεί- 
ται από πενταμελή επιτροπή η οποία απαρτίζεται από: 
Δύο Γεωπόνους ΠΕ του Τμήματος Οίνου και Αλκοολού- 
χων Ποτών της Διεύθυνσης Μεταποίησης - Τυποποίη¬ 
σης και Ποιοτικού Ελέγχου του Υπουργείου Αγροτικής 
Ανάπτυξης και Τροφίμων, έναν Οικονομικό ΠΕ της Δι¬ 
εύθυνσης Οικονομικής του ΟΠΕΚΕΠΕ, έναν Γεωπόνο ΠΕ 
της Διεύθυνσης ΟΑΒΙΠ του ΟΠΕΚΕΠΕ και έναν δικηγόρο 
της Νομικής Υπηρεσίας του ΟΠΕΚΕΠΕ, όλοι με τους 
αναπληρωτές τους και η οποία συγκροτείται με απόφα¬ 
ση του Υπουργού Αγροτικής Ανάπτυξης και Τροφίμων. 
Μετά το πέρας της ανωτέρω διαδικασίας, η επιτροπή 
συντάσσει πρακτικό το οποίο υποβάλλει στην αρμόδια 
Υπηρεσία που διενεργεί το διαγωνισμό. Η κατακύρωση 
του διαγωνισμού για την ανάδειξη του φορέα παρέμ¬ 
βασης γίνεται με απόφαση του Υπουργού Αγροτικής 
Ανάπτυξης και Τροφίμων. 

5. Μετά την έκδοση της απόφασης κατακύρωσης, ο 
φορέας υπογράφει σύμβαση με τον ΟΠΕΚΕΠΕ, σύμφωνα 
με την οποία ο πρώτος αναλαμβάνει την υποχρέωση να 
εκτελέσει το έργο κατ’ εντολή και για λογαριασμό του 
δεύτερου, τηρουμένων των διατάξεων της παρούσας, 
των όρων της διακήρυξης και των σχετικών διατάξεων 
της ελληνικής και κοινοτικής νομοθεσίας. Για την υπο¬ 
γραφή της σύμβασης, ο φορέας οφείλει να προσέλθει 
στη Διεύθυνση Οικονομική - Τμήμα Εξόδων Παρέμβα¬ 
σης του ΟΠΕΚΕΠΕ, εντός δέκα (10) ημερών από την 
ανακοίνωση σε αυτόν εγγράφως με απόδειξη της κα¬ 
τακύρωσης του έργου. Η σύμβαση για λογαριασμό του 
ΟΠΕΚΕΠΕ υπογράφεται από το Γ ενικό Διευθυντή του. 

6. Εγγυήσεις. 

α. Εγγύηση συμμετοχής στο διαγωνισμό: 

Οι συμμετέχοντες μαζί με την προσφορά καταθέτουν 
και εγγύηση συμμετοχής στο διαγωνισμό για ποσό που 
καλύπτει το 5% της προϋπολογισθείσας από την Υπη¬ 
ρεσία, αξίας αγοράς του υπό προμήθεια προϊόντος. 

β. Εγγύηση καλής εκτέλεσης της σύμβασης: 

Ο φορέας ή αποθεματοποιός, εντός δέκα ημερών από 
την έγγραφη ανακοίνωση σε αυτόν της κατακύρωσης 
του έργου υποχρεούται να προσκομίσει στη Διεύθυνση 
Οικονομική - Τμήμα Εξόδων Παρέμβασης του ΟΠΕΚΕΠΕ 
εγγυητική επιστολή αορίστου χρόνου καλής εκτέλεσης 
της σύμβασης ύψους 110% (εκατόν δέκα τοις εκατό) 

της αξίας του προϊόντος που θα αποθηκευτεί. Ο υπο¬ 
λογισμός της αξίας του προϊόντος γίνεται, με βάση 
την τιμή παρέμβασης της αλκοόλης σύμφωνα με τη 
διάταξη του άρθρου 62 παρ. 2 του Καν. (ΕΚ) 1623/00 της 
Επιτροπής. Η σύσταση και αποδέσμευση της εγγυητικής 
επιστολής γίνεται σύμφωνα με τις διατάξεις του Καν. 
(ΕΟΚ) 2220/1985. 

γ. Τα κείμενα των ανωτέρω εγγυητικών επιστολών 
πρέπει απαραίτητα να περιλαμβάνουν ό,τι ορίζεται στο 
άρθρο 25 του π.δ. 394/1996. 

ΑΡΘΡΟ 3 

Υποχρεώσεις του φορέα 

Ο φορέας είναι υποχρεωμένος: 

1. Να παραλαμβάνει την επιλέξιμη ποσότητα αλκοό¬ 
λης εφόσον έχει αλκοολικό τίτλο 92% \/οΙ και άνω, το 
αργότερο μέχρι την ημερομηνία που καθορίζεται για 
κάθε είδος απόσταξης από τους σχετικούς κοινοτικούς 
κανονισμούς. 

2. Να παρίσταται κατά την παραλαβή του προϊόντος 
στις αποθήκες προκειμένου να ασκηθεί η παρέμβαση 
στα πλαίσια των κανονισμών της Ε.Ε. Ο φορέας είναι 
υπεύθυνος έναντι του ΟΠΕΚΕΠΕ για τις παραληφθεί- 
σες ποσότητες μέχρι και τη στιγμή της παράδοσης 
στον αγοραστή ή παραλήπτη που θα υποδειχθεί σε 
αυτόν, υπέχει δε όλες τις υποχρεώσεις του εγκεκριμέ¬ 
νου αποθηκευτή που απορρέουν από τις διατάξεις των 
ν. 2960/2001 και ν. 2969/2001. 

3. Να αποθεματοποιεί την αλκοόλη σε δεξαμενές κα¬ 
τάλληλες σύμφωνα με διατάξεις του άρθρου 7 παρ. 5 
ως και του άρθρου 8 παρ. 10 του ν. 2969/2001 και να 
θέτει στη διάθεση των αρμοδίων οργάνων τους εγκε¬ 
κριμένους ογκομετρικούς πίνακες. Οι αποθηκευτικοί 
χώροι του φορέα παρέμβασης πρέπει απαραίτητα να 
λειτουργούν ως φορολογική αποθήκη, σύμφωνα με το 
ισχύον ειδικό φορολογικό καθεστώς στον υπόψη τομέα 
(ν. 2960/2001 και ν. 2969/2001). 

4. Να εξασφαλίζει τη φύλαξη, ασφαλή αποθήκευση 
και καλή συντήρηση του προϊόντος που παραλαμβάνει, 
παίρνοντας όλα τα απαραίτητα μέτρα, προκειμένου 
να αποφευχθούν αλλοιώσεις, φθορές, υποβάθμιση ή 
και καταστροφή του προϊόντος, του οποίου φέρει ακέ¬ 
ραιη την ευθύνη, εκτός εάν συντρέχει λόγος ανωτέ- 
ρας βίας. Υποχρεούται επίσης να έχει ασφαλίσει υπέρ 
του ΟΠΕΚΕΠΕ όλη την ποσότητα του προϊόντος του 
κατά παντός κινδύνου, θεομηνίας, κλοπής, πυρκαγιάς 
ή δολιοφθοράς, τρομοκρατικών ενεργειών, στάσεων, 
απεργιών και κακόβουλων ενεργειών και να αναγγέλλει 
αμέσως το γεγονός στις αρμόδιες Αρχές (Αστυνομία, 
Πυροσβεστική, Τελωνείο, Χημική Υπηρεσία του Γ.Χ.Κ., 
Ν.Α.). Ταυτόχρονα, υποχρεούται να λαμβάνει, κατόπιν 
της σχετικής εγκρίσεως των αρμόδιων για τον έλεγχο 
και εποπτεία της φορολογικής αποθήκης Υπηρεσιών 
(Τελωνείου και Χημικής Υπηρεσίας του Γ.Χ.Κ.), το τα¬ 
χύτερο δυνατόν όλα τα ενδεικνυόμενα μέτρα για τον 
περιορισμό της ζημίας στο ελάχιστο. 

5. Να ενημερώνει άμεσα τις αρμόδιες για τον έλεγχο 
και την εποπτεία της φορολογικής αποθήκης Υπηρεσίες 
(Τελωνείο και Χημική Υπηρεσία του Γ.Χ.Κ.) ως και την 
οικεία Διεύθυνση Αγροτικής Ανάπτυξης/ Γεωργίας της 
Ν.Α. και τον ΟΠΕΚΕΠΕ, σε περίπτωση βλάβης των απο¬ 
θηκευτικών χώρων ή οποιουδήποτε προβλήματος ήθελε 
προκύψει, να αποκαθιστά τη βλάβη σε συνεννόηση ή /και 


με την έγκριση των εν λόγω Υπηρεσιών, καταγράφοντας 
το γεγονός αυτό στο βιβλίο παρακολούθησης αποθε¬ 
μάτων (βιβλίο αποθήκης), που υποχρεούται να τηρεί 
σύμφωνα με τον Καν. (ΕΚ) 2148/1996, καθώς και κάθε 
μετάγγιση ή μετακίνηση του προϊόντος. Το βιβλίο αυτό 
θεωρείται από τις κατά τόπους Διευθύνσεις Αγροτικής 
Ανάπτυξης/Γ εωργίας των Ν.Α. και είναι άσχετο προς τα 
προβλεπόμενα να τηρούνται βάσει των σχετικών διατά¬ 
ξεων των ν. 2960/2001 και ν. 2969/2001. Κάθε μετάγγιση, 
μετακίνηση ή διακίνηση του προϊόντος πραγματοποι¬ 
είται μετά από σχετική ενημέρωση του φορέα προς 
τον ΟΠΕΚΕΠΕ και εντολή του τελευταίου, κατόπιν της 
σχετικής εγκρίσεως του αρμοδίου Τελωνείου και της 
αρμοδίας Χημικής Υπηρεσίας του Γ.Χ.Κ. και παρουσία 
των εντεταλμένων υπαλλήλων τους ως και παρουσία 
εντεταλμένου υπαλλήλου της οικείας Δ/νσης Αγροτικής 
Ανάπτυξης, συντασσομένου σχετικού πρωτοκόλλου. 

6. Να αναρτά σε κάθε δεξαμενή πινακίδα, όπου θα 
αναγράφεται με ανεξίτηλη γραφή η συνολική χωρητι- 
κότητά της και η ποσότητα και ο τύπος του προϊόντος 
που περιέχει. 

7. Να αποθηκεύει το προϊόν σε χώρο που δεν φυλάσ¬ 
σονται άλλες ποσότητες αλκοόλης του ίδιου φορέα ή 
τρίτων που διακινούνται εκτός παρέμβασης και να τηρεί 
ξεχωριστή λογιστική καταχώριση στο βιβλίο αποθήκης 
κατά δεξαμενή και κατά άρθρο του Κανονισμού εκ του 
οποίου προήλθε η αλκοόλη. 

8. Να διατηρεί μία δεξαμενή κενή για την πραγματο¬ 
ποίηση τυχόν μετάγγισης. 

9. Να διευκολύνει τον έλεγχο του προϊόντος και των 
συνθηκών αποθήκευσης από τα αρμόδια εθνικά και 
κοινοτικά όργανα οποιαδήποτε ώρα και μέρα του ζη¬ 
τηθεί και να επιδεικνύει οποιοδήποτε σχετικό έγγρα¬ 
φο, να παρουσιάζει τα αποθέματα και να επιτρέπει τη 
δειγματοληψία σε υποψήφιους αγοραστές, μετά από 
τη σχετική έγκριση του αρμοδίου Τελωνείου και της 
αρμοδίας Χημικής Υπηρεσίας του Γ.Χ.Κ. και παρουσία 
των εντεταλμένων υπαλλήλων τους. 

10. Να προβαίνει ύστερα από εντολή του ΟΠΕΚΕΠΕ 
και κατόπιν της σχετικής εγκρίσεως του αρμοδίου Τε¬ 
λωνείου και της αρμοδίας Χημικής Υπηρεσίας του Γ.Χ.Κ. 
και τηρουμένων των προβλεπομένων, από τις σχετικές 
διατάξεις των ν. 2960/2001 και 2969/2001 ως και της 
υπ’ αριθμ. Φ. 968/653/21.2.2001 ΕΔΥΟ, διατυπώσεων και 
διαδικασιών στην παραλαβή και διάθεση του προϊόντος 
(πώληση). Κατά την παραλαβή και διάθεση του προϊό¬ 
ντος συντάσσονται τα σχετικά πρωτόκολλα παράδοσης 
- παραλαβής που υπογράφονται από τους ασκούντες 
τον έλεγχο της φορολογικής αποθήκης υπαλλήλους του 
αρμοδίου Τελωνείου και της αρμοδίας Χημικής Υπηρε¬ 
σίας του Γ.Χ.Κ., τον εντεταλμένο υπάλληλο της οικείας 
Δ/νσης Αγροτικής Ανάπτυξης, τον εκπρόσωπο του φο¬ 
ρέα, ως και τον εκπρόσωπο του Οινοπνευματοποιού ή 
του παραλήπτη. 

Σε περίπτωση άρνησης διάθεσης του προϊόντος, κη¬ 
ρύσσεται έκπτωτος της σύμβασης και επιβάλλεται κα¬ 
ταλογισμός και κατάπτωση της εγγυητικής επιστολής 
και παραπέμπεται στα αρμόδια όργανα με βάση τον 
Κώδικα Ποινικής Δικονομίας. 

ΑΡΘΡΟ 4 

Διαδικασία παραλαβής προϊόντος 

1. Η αλκοόλη παραδίδεται (τόσο κατά την είσοδο - ει- 

σκόμιση όσο και κατά την έξοδο - πώληση) ελεύθερη, 
στις αποθήκες του φορέα παρέμβασης που καθορίζε¬ 
ται από τον Οργανισμό Παρέμβασης, απαλλαγμένη από 
οποιοδήποτε πραγματικό ή νομικό ελάττωμα, ή βάρος. 

2. Αμέσως μετά την παραλαβή του προϊόντος που 
γίνεται υπό την εποπτεία και έλεγχο της αρμόδιας Τε- 
λωνειακής και Χημικής Υπηρεσίας του Γ.Χ.Κ. παρουσία 
και εντεταλμένου υπαλλήλου της οικείας Δ/νσης Αγρο¬ 
τικής Ανάπτυξης/Γεωργίας, η τελευταία αποστέλλει 
στον ΟΠΕΚΕΠΕ ημερήσια κατάσταση στην οποία ανα¬ 
γράφονται τα στοιχεία των βυτιοφόρων και ο αριθμός 
της δεξαμενής στην οποία εισέρχεται το περιεχόμενο 
του κάθε βυτιοφόρου. 

3. Η αποθηκευμένη αλκοόλη δεν αποτελεί προϊόν 
ελεύθερου εμπορίου και μέχρι την πώλησή της βρί¬ 
σκεται υπό καθεστώς αναστολής της καταβολής των 
ειδικών φόρων κατανάλωσης (ν. 2960/2001). 

ΑΡΘΡΟ 5 

Εποπτεία -Έλεγχοι 

Την εποπτεία και τον έλεγχο της τήρησης των υπο¬ 
χρεώσεων του φορέα αποθεματοποίησης ασκούν οι 
Διευθύνσεις Αγροτικής Ανάπτυξης/Γεωργίας της Ν.Α., 
οι Υπηρεσίες του Γενικού Χημείου του Κράτους και τα 
Τελωνεία, κατά λόγο αρμοδιότητος. Ο ΟΠΕΚΕΠΕ δύνα- 
ται να ενεργεί διοικητικής φύσεως ελέγχους κυρίως στα 
λογιστικά στοιχεία του φορέα παρέμβασης. 

Για τη μεταφορά, παραλαβή, κατοχή, αποθήκευση 
και διάθεση της αιθυλικής αλκοόλης ισχύουν οι όροι, 
υποχρεώσεις, περιορισμοί, διαδικασίες και διατυπώσεις 
που προβλέπονται από τις σχετικές διατάξεις των ν. 
2960/2001 και ν. 2969/2001,ως και την υπ’ αριθμ. Φ.968/ 
653/21.12.2001 Ε.Δ.Υ.Ο. 

Κατά την παραλαβή, μετάγγιση, μεταφορά, διακίνη¬ 
ση και διάθεση του προϊόντος διενεργείται από τους 
εντεταλμένους υπαλλήλους της αρμόδιας Τελωνεια- 
κής και Χημικής Υπηρεσίας του Γ.Χ.Κ., παρουσία και 
εντεταλμένου υπαλλήλου της οικείας Δ/νσης Αγροτικής 
Ανάπτυξης καταμέτρηση και δειγματοληψία του προϊ¬ 
όντος, κατά τον κεκανονισμένο τρόπο, συντασσομένου 
σχετικού πρωτοκόλλου το οποίο υπογράφεται από τους 
εν λόγω υπαλλήλους, από τον φορέα παρέμβασης και 
κατά περίπτωση από τον εισκομιστή (οινοπνευματοποιό) 
ή τον αγοραστή. 

Επίσης διενεργείται ετήσια απογραφή αποθεμάτων 
η οποία πραγματοποιείται στις αρχές Οκτωβρίου εκά- 
στου έτους με μέριμνα του Οργανισμού Παρέμβασης, 
σύμφωνα με τον Καν. (ΕΚ) 2148/1996. Ο Οργανισμός Πα¬ 
ρέμβασης (Τμήμα Εξόδων Παρέμβασης) ενημερώνει το 
φορέα παρέμβασης, τις οικείες Διευθύνσεις Αγροτικής 
Ανάπτυξης των Ν.Α., τα αρμόδια Τελωνεία και τις αρμό¬ 
διες Χημικές Υπηρεσίες του Γ.Χ.Κ.) για την ακριβή ημε¬ 
ρομηνία και ώρα της καταμέτρησης των αποθεμάτων 
της αλκοόλης. Ο φορέας παρέμβασης πληροφορεί τα 
αποθηκευτικά κέντρα του για την επικείμενη καταμέ¬ 
τρηση των αποθεμάτων αλκοόλης της παρέμβασης. 

Κατά την απογραφή αποθεμάτων και τους ελέγχους 
συντάσσεται πρακτικό που υπογράφεται από τους διε- 
νεργήσαντες αυτήν εντεταλμένους υπαλλήλους της αρ¬ 
μοδίας Τελωνειακής και Χημικής Υπηρεσίας του Γ.Χ.Κ., 
τον εντεταλμένο υπάλληλο της οικείας Διεύθυνσης 
Αγροτικής Ανάπτυξης, από το φορέα παρέμβασης και 
τον εκπρόσωπο του ΟΠΕΚΕΠΕ (στις περιπτώσεις που 


αυτός ορίζεται) ως προς την παρουσία τους, το οποίο 
αποστέλλεται στον ΟΠΕΚΕΠΕ (ΥΠΟΔΕΙΓΜΑ 7). 

ΑΡΟΡΟ 6 

Δικαιολογητικά και τρόπος πληρωμής του φορέα 
παρέμβασης 

Η πληρωμή του φορέα πραγματοποιείται στο 90% 
της αμοιβής του μέχρι της τελικής εκκαθάρισης με την 
υποβολή στη Διεύθυνση Οικονομικού του ΟΠΕΚΕΠΕ των 
κατωτέρω δικαιολογητικών: 

1. Για την πληρωμή αποθήκευτρων 
Α. Από το φορέα: 

α) Αίτηση πληρωμής 

β) Εξοφλημένο τιμολόγιο παροχής υπηρεσιών 
γ) Μηνιαία λογιστική κατάσταση του φορέα, σύμφωνα 
με τον Καν. (ΕΚ) 2148/1996 (ΥΠΟΔΕΙΓΜΑ 1). 

δ) Αποδεικτικά φορολογικής και ασφαλιστικής ενημε¬ 
ρότητας για είσπραξη χρημάτων από το Δημόσιο. 

ε) Πιστοποιητικό απόδοσης Φ.Π.Α. στις περιπτώσεις 
που προβλέπεται. 

στ) Κατάσταση πληρωμής - κίνησης αποθεμάτων 
(ΥΠΟΔΕΙΓΜΑ 2). 

Β. Από τη Διεύθυνση Αγροτικής Ανάπτυξης: 

Μηνιαία κατάσταση αποθεμάτων σύμφωνα με τον Καν. 
(ΕΚ) 2148/1996 (ΥΠΟΔΕΙΓΜΑ 3). 

2. Για την πληρωμή των δαπανών εισόδου: 
α) Αίτηση πληρωμής. 

β) Εξοφλημένο τιμολόγιο παροχής υπηρεσιών 
γ) Κατάσταση δαπανών εισόδου (ΥΠΟΔΕΙΓΜΑ 4) 
δ) Κατάσταση αγορών αλκοόλης (ΥΠΟΔΕΙΓΜΑ 5). 
ε) Πρωτόκολλο παράδοσης - παραλαβής της αλκοό¬ 
λης. (ΥΠΟΔΕΙΓΜΑ 6) 

στ) Αποδεικτικά φορολογικής και ασφαλιστικής ενη¬ 
μερότητας για είσπραξη χρημάτων από το Δημόσιο. 

3. Γ ια την πληρωμή των δαπανών εξόδου: 
α) Αίτηση πληρωμής 

β) Εξοφλημένο τιμολόγιο παροχής υπηρεσιών 
γ) Πρωτόκολλα παράδοσης - παραλαβής αλκοόλης 
δ) Ζυγολόγια - Ζυγοταινίες 
ε) Πρωτόκολλα δειγματοληψίας κατά την πώληση 
στ) Συγκεντρωτική κατάσταση των πρωτοκόλλων πα¬ 
ράδοσης - παραλαβής 

ζ) Αποδεικτικά φορολογικής και ασφαλιστικής ενημε¬ 
ρότητας για είσπραξη χρημάτων από το Δημόσιο. 

4. Οι δαπάνες αποθήκευσης υπολογίζονται με βάση 
το ημιάθροισμα του αποθέματος αρχής και τέλους εκά- 
στου μηνάς. 

Το υπόλοιπο 10% θα καταβληθεί στο φορέα - αποθε- 
ματοποιητή μετά την τελική εκκαθάρισή του. 

5. Στις περιπτώσεις που θα ζητηθεί από τη Διεύ¬ 
θυνση Οικονομικού του ΟΠΕΚΕΠΕ αλλαγή του τόπου 
αποθήκευσης της αλκοόλης, η καταβολή στο φορέα 
παρέμβασης των κατ’ αποκοπή εξόδων παρέμβασης 
και των μεταφορικών θα γίνεται απολογιστικά, βάσει 
δικαιολογητικών όπως παρακάτω: 

α) Αίτηση του Φορέα 
β) Κατάσταση κίνησης αποθεμάτων 
γ) Κατάσταση αγορών και πωλήσεων 
δ) Μηνιαία λογιστική απογραφή 
ε) Συνοδευτικά έγγραφα και τα προβλεπόμενα πα¬ 
ραστατικά, σύμφωνα με τις σχετικές διατάξεις των Ν. 
2960/01 και 2969/01, στα οποία γίνεται ιδιαίτερη μνεία 
όσον αφορά την προέλευση της αλκοόλης. 

στ) Κατάσταση αποθεμάτων από την αρμόδια Διεύ¬ 
θυνση Αγροτικής Ανάπτυξης. 

ΑΡΘΡΟ 7 
Κυρώσεις 

1. Σε περίπτωση που ο φορέας δεν καταθέτει την 
εγγυητική επιστολή καλής εκτέλεσης της σύμβασης ή 
δεν προσέλθει για την υπογραφή της σύμβασης εντός 
των προβλεπομένων προθεσμιών ή δεν εκτελεί το έργο 
που ανέλαβε, κηρύσσεται υποχρεωτικά έκπτωτος από 
την κατακύρωση ή τη σύμβαση και του επιβάλλονται 
αθροιστικά ή διαζευκτικά με απόφαση του Υπουργού 
Αγροτικής Ανάπτυξης και Τροφίμων, μετά από γνωμοδό¬ 
τηση του ΟΠΕΚΕΠΕ, οι προβλεπόμενες από τις διατάξεις 
του άρθρου 34 του π.δ. 394/1996 κυρώσεις και όσες 
απορρέουν από τις σχετικές κοινοτικές διατάξεις. 

2. α. Σε περίπτωση που ο φορέας δεν τηρεί τις προς 
τον ΟΠΕΚΕΠΕ υποχρεώσεις που προβλέπονται στο 
άρθρο 3 της παρούσης, καλείται εγγράφως από τον 
ΟΠΕΚΕΠΕ να συμμορφωθεί εντός οριζόμενης προθε¬ 
σμίας. Σε περίπτωση μη συμμόρφωσης, ο Υπουργός 
Αγροτικής Ανάπτυξης και Τροφίμων μετά από εισήγηση 
του ΟΠΕΚΕΠΕ δύναται να επιβάλλει πρόστιμο ίσο με το 
1/30 των μηνιαίων κατ’ αποκοπήν εξόδων που ορίζονται 
στη συναφθείσα σύμβαση για κάθε μέρα καθυστέρησης 
συμμόρφωσης. Σε περίπτωση παρέλευσης 30 ημερών 
από την καταληκτική ημερομηνία ο φορέας κηρύσσεται 
έκπτωτος σύμφωνα με τα οριζόμενα στην παράγραφο 1 
και επιβάλλεται κατάπτωση της εγγύησης καλής εκτέ¬ 
λεσης, κατά το ποσό της ζημίας του Ελληνικού Δημο¬ 
σίου προσαυξημένο κατά δέκα τοις εκατό (10%). 

β. Ανεξαρτήτως της εφαρμογής των προαναφερ- 
θέντων, σε περίπτωση μη συμμόρφωσης του φορέα 
προς τις προβλεπόμενες στο άρθρο 3 της παρούσας 
υποχρεώσεις που απορρέουν από τους Ν. 2960/01 και Ν. 
2969/01, ως και προς τους λοιπούς όρους, περιορισμούς, 
υποχρεώσεις και διατυπώσεις που προβλέπονται από 
τις σχετικές διατάξεις των εν λόγω νόμων, επιβάλλονται 
οι διοικητικές και ποινικές κυρώσεις που ορίζονται από 
τις οικείες διατάξεις των νόμων τούτων. 

γ. Ο έκπτωτος φορέας υποχρεούται να προβεί άμεσα 
στις απαραίτητες ενέργειες για την εξεύρεση νέων κα¬ 
τάλληλων αποθηκευτικών χώρων και τη μεταφορά του 
προϊόντος, κατόπιν της σχετικής προς τούτο εγκρίσε- 
ως του αρμοδίου Τελωνείου και της αρμοδίας Χημικής 
Υπηρεσίας του Γ.Χ.Κ. 

Η μεταφορά του προϊόντος γίνεται υπό την κάλυψη 
των κατά νόμο (ν. 2960/2001, 2969/2001) συνοδευτικών 
και παραστατικών εγγράφων και τηρουμένων των δια¬ 
τυπώσεων και διαδικασιών που προβλέπονται στις σχε¬ 
τικές διατάξεις των ν. 2960/2001 και 2969/2001 ως και 
στην υπ’ αριθμ. Φ.968/653/21.12.2001 ΕΔΥΟ (καταμέτρηση 
- δειγματοληψία - σφράγιση). 

Οι δαπάνες εξόδου, μεταφοράς και εισόδου στο νέο 
αποθηκευτικό χώρο επιβαρύνουν τον έκπτωτο φορέα. 

3. Η διαπίστωση, κατά τους ελέγχους, της ύπαρξης 
τυχόν ποσοτικών ελλειμμάτων και ποιοτικά υποβαθμι¬ 
σμένων ποσοτήτων επιφέρει τις κυρώσεις που προβλέ- 
πονται στην παρούσα, τους κανονισμούς 3597/1990 και 
3492/1990, τη σχετική σύμβαση, οι οποίες επιβάλλονται 
στο φορέα παρέμβασης. 


Παράλληλα στις περιπτώσεις ύπαρξης ελλειμμάτων 
άνω των προβλεπομένων από τις σχετικές διατάξεις 
του ν 2969/2001 ορίων φύρας εφαρμόζονται, εις βάρος 
του φορέα παρέμβασης, τα προβλεπόμενα στις σχετικές 
διατάξεις των ν. 2960/2001 και ν. 2969/2001. 

4. Οι χρηματικές ποινές που ορίζονται στην παρούσα 
απόφαση, οι οποίες είναι ανεξάρτητες εκείνων που επι¬ 
βάλλονται κατ’ εφαρμογή διατάξεων των ν. 2960/2001 
και 2969/2001, εισπράττονται υπέρ του ΕΛΕΓΕΠ και 
κατατίθενται στο τρέχοντα ταμειακό λογαριασμό του 
δανείου αγοραστικής παρέμβασης «ΟΠΕΚΕΠΕ - Λογα¬ 
ριασμός Διαχείρισης Κοινοτικών Αποθεμάτων» μειώνο¬ 
ντας το τυχόν άνοιγμα αυτού. 

5. Για τυχόν αμφισβητήσεις και διαφορές μεταξύ του 
ΟΠΕΚΕΠΕ και του φορέα κατά την εκτέλεση της σύμ¬ 
βασης που θα υπογράφει, αρμόδια είναι τα Διοικητικά 
Δικαστήρια της Αθήνας και εφαρμογή έχει η Ελληνική 
Νομοθεσία. 

ΑΡΟΡΟ 8 
Κάλυψη δαπάνης 

1. Οι δαπάνες που προκύπτουν από την εφαρμογή 
των διατάξεων της παρούσας, για κάθε σινική περίοδο, 
καλύπτονται από πιστώσεις του Εθνικού και Κοινοτικού 
Προϋπολογισμού. Η Κοινοτική συμμετοχή υπολογίζεται 
σύμφωνα με τα προβλεπόμενα στο άρθρο 67 του ΚΑΝ. 
(ΕΚ) 1623/2000. 

Ειδικότερα, για την αμπελοοινική περίοδο 2004 - 2005, 
η συνολική δαπάνη (εθνική και κοινοτική συμμετοχή) 
για την παρεμβάσιμη αλκοόλη ανέρχεται στο ποσό των 
1.198.294 Ευρώ. 

Από το ανωτέρω ποσό, η κοινοτική συμμετοχή ύψους 
442.249 Ευρώ για την πληρωμή τεχνικών εξόδων, θα 
βαρύνει τον ΚΑΕ 5511 του ΕΛΕΓΕΠ. 

Η εθνική συμμετοχή ύψους 756.045 Ευρώ για την πλη¬ 
ρωμή δαπανών αποθήκευσης, εισόδου, εξόδου θα βα¬ 
ρύνει τον προϋπολογισμό του Υπουργείου Αγροτικής 
Ανάπτυξης και Τροφίμων και θα καλυφθεί από τον ΚΑΕ 
5423, Φορέας 29/110. 

2. Το ποσό της δαπάνης που βαρύνει τον Κρατικό 
Προϋπολογισμό, θα καθορίζεται κατ’έτος με σχετική κοι¬ 
νή υπουργική απόφαση των Υπουργών Οικονομίας και 
Οικονομικών και Αγροτικής Ανάπτυξης και Τροφίμων. 

ΑΡΘΡΟ 9 

Καταργούμενες διατάξεις- έναρξη ισχύος 

Με τη δημοσίευση της παρούσας καταργείται η 
κοινή υπουργική απόφαση. 270032/2004 (Φ.Ε.Κ. 1247/ 
Β/16.8.2004). 

Τα παρατιθέμενα υποδείγματα εντύπων αποτελούν 
αναπόσπαστο μέρος της παρούσας. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2005 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

ΥΠΟΔΕΙΓΜΑ 1 


ΜΗΝΙΑΙΑ ΛΟΓΙΣΤΙΚΗ ΑΠΟΓΡΑΦΗ 


ΠΡΟΪΟΝ :ΑΛΚΟΟΛΗ ΠΡΑΓΜΑΤΟΠΟΙΩΝ ΜΗΝΑΣ: 

ΑΡΘΡΟ (1) :. ΤΗΝ ΑΠΟΘΕΜΑΤΟΠΟΙΗΣΗ : 

ΚΑΝ.(ΕΚ) 1493/99 . 

ΑΠΟΘΗΚΗ:. 


___ ΠΟΣΟΤΗΤΑ ΣΕ ΗΕ ___ 

ΑΛΚΟΟΛΙΚΟΣ Νο ΔΕΞ. & ΠΕΡΙΓΡΑΦΗ ΕΙΣΟΔΟΣ ΕΞΟΔΟΣ ΗΜΕΡΟΜ. ΠΑΡΑΤΗΡΗΣΕΙΣ 
ΤΙΤΛΟΣ ΠΟΣΟΤΗΤΑ 
ΠΡΟΪΟΝΤΟΣ 


ΠΟΣΟΤΗΤΑ ΚΑΤΑ ΤΗΝ ΠΑΡΑΛΑΒΗ ΣΤΙΣ 



ΕΛΕΓΚΤΗΣ ΤΟΥ ΟΡΓΑΝΙΣΜΟΥ ΠΑΡΕΜΒΑΣΗΣ 

(σφραγίδα και υπογραφή) 


1 (1) 27,28,30 κατά περίπτωση 

Ο ΦΟΡΕΑΣ ΠΑΡΕΜΒΑΣΗΣ 




ΜΗΝΙΑΙΑ ΚΑΤΑΣΤΑΣΗ ΑΠΟΘΕΜΑΤΩΝ 

ΣΥΝΟΛΙΚΗ ΑΞΙΑ ΕΙΣΟΔΟΥ 















ΤΙΜΗ ΜΟΝΑΔΑΣ 
ΕΙΣΟΔΟΥ 















ΠΟΣΟΤΗΤΑ ΣΕ 
ΑΝΥΔΡΑ ΗΙ_ 















ΠΕΡΙΓΡΑΦΗ 














ΣΥΝΟΛΟ ΔΑΠΑΝΩΝ ΕΙΣΟΔΟΥ 

ΑΛΚΟΟΛΙΚΟΣ ΤΙΤΛΟΣ 














Νο ΔΕΞΑΜΕΝΗΣ 















Ο ΦΟΡΕΑΣ ΠΑΡΕΜΒΑΣΗΣ 







ΚΑΤΑΣΤΑΣΗ ΑΓΟΡΩΝ ΑΛΚΟΟΛΗΣ 

ΠΡΟΟΡΙΣΜΟΣ 













ΑΛ/ΚΟΣ 
ΤΙΤΛΟΣ 
Στους 20 0 0 













ΠΟΣΟΤΗΤΑ ΑΛΚΟΟΛΗΣ ΣΕ 
ΗΙ_ 

ΑΝΥΔΡΑ 













ΕΝΥΔΡΑ 













Νο ΔΕΞΑΜ. 














ΠΕΡΙΓΡΑΦΗ 

ΠΡΟΪΟΝΤΩΝ 













ΣΥΝΟΛΑ 

ΠΡΟΜΗΘΕΥΤΗΣ 














ΠΑΡΑΣΤΑΤΙΚΑ 














ΗΜΕΡΟΜΗΝΙΑ 

ΠΡΩΤΟΚΟΛΛΟ 


ΥΠΟΔΕΙΓΜΑ 6 


Παράδοσης και παραλαβής αλκοόλης που παρήχθη 

από απόσταξη σύμφωνα με το άρθρο (1> . 

του Καν. (ΕΚ) 1493/99 

Σήμερα την. 200.ημέρα.οι υπογράφοντες 

1) .δικαιούχος πληρωμής για την παραδιδόμενη αλκοόλη 

εκπροσωπούμενος από τον. 

2) .εξουσιοδοτημένος εκπρόσωπος του. 

για την παραλαβή για λογ/σμό του Ελληνικού Οργανισμού Παρέμβασης, αλκοόλης που 

έχει παραχθεί από απόσταξη σύμφωνα με το άρθρο(Ι).του Καν. (ΕΚ) 1493/99 , παρουσία και των υπαλλήλων 

του Υπουργείου Οικονομικών 

1) .Ελεγκτή Τελωνείου.και.... 

2) .Χημικού της Χ.Υ.ως και του Γεωπόνου. 

.της Νομαρχιακής Αυτοδιοίκησης. 

πραγματοποιήσαμε 

ο μεν πρώτος την παράδοση ο δε δεύτερος την παραλαβή.εκατολίτρων αλκοόλης, με τα ειδικά 

στοιχεία που φαίνονται στον παρακάτω πίνακα : 

Επωνυμία επιχείρησης :. 

Δ/νση εγκαταστάσεων αποθήκευσης :. 


Αριθμός 

Δεξαμενής 

Συνολική 
χωρητικότητα 
Δεξ/νής σε ΗΙ_ 

Παραληφθείσα 
αλκοόλη σε Ηί 
στους 20° Ο 

Αλκοολικός 
τίτλος στους 
20° Ο 

Χιλ/μα Ανυδρα 

Ανυδρα ΗΙ. 
στους 20° Ο 








Τα ποσοτικά και ποιοτικά στοιχεία της παραληφθείσας αλκοόλης διαπιστώθηκαν μετά από καταμέτρηση 
που διενήργησαν οι ασκούντες την εποπτεία και έλεγχο της φορολογικής αποθήκης υπάλληλοι της αρμόδιας 
Τελωνειακής και Χημικής Υπηρεσία, ενώ για τον καθορισμό των ποιοτικών χαρακτηριστικών της διενεργήθηκε 
από τους εν λόγω υπαλλήλους δειγματοληψία σε κάθε δεξαμενή κατά τον κανονισμένο τρόπο, προκειμένου για 

την χημική εξέταση από την αρμόδια Χημική Υπηρεσία του Γ.Χ.Κ. Η παραλαβή έγινε κατόπιν.εντολής της 

.του ΟΠΕΚΕΠΕ και αφού διαπιστώθηκε ότι οι δεξαμενές αποθήκευσης είναι κατάλληλες για το σκοπό 

αυτό. 

Στη συνέχεια έγινε σφράγιση των δεξαμενών με τις μολυβοσφραγίδες της αρμόδιας Τελωνειακής Υπη¬ 
ρεσίας, συντάχθηκε το παρόν σε επτά (7) αντίτυπα, καθένα από τα οποία υπογράφτηκε ως εξής : 

Ο ΤΕΛΩΝΕΙΑΚΟΣ ΕΛΕΓΚΤΗΣ Ο ΧΗΜΙΚΟΣ ΤΟΥ Γ.Χ.Κ. Ο ΓΕΩΠΟΝΟΣ ΑΓΡΟΤΙΚΗΣ 

ΑΝΑΠΤΥΞΗΣ/ ΓΕΩΡΓΙΑΣ 


Ο ΠΑΡΑΔΟΥΣ 


Ο ΠΑΡΑΛΑΒΩΝ 


(1) Αναγράφεται ανάλογα το άρθρο 27, 28, ή 30. 

ΥΠΟΔΕΙΓΜΑ 7 


ΠΡΑΚΤΙΚΟ ΕΛΕΓΧΟΥ ΚΑΙ ΑΠΟΓΡΑΦΗΣ ΑΠΟΘΕΜΑΤΩΝ 


Της αλκοόλης που παρήχθη από απόσταξη σύμφωνα με το άρθρο (1) -του Καν(ΕΚ)1493/99 και 

παρεδόθη στον Ο.Π.Ε.Κ.Ε.Π.Ε. 


Στ - 

ώρα- 

1 . - 

■—μέχρι- 

- τ ην- 

-οι υπογράφοντας : 

-ήμερα - και 

— Γεωπόνος της Δ/νσης Αγροτικής Ανάπτυξης/Γεωργίας 

της 

Ν.Α. — 




2. - 



- Χημικός της Χημικής Υπηρεσίας- 

3. - 



- Τελωνειακός Ελεγκτής του Τελωνείου- 

4. - 



- Εκπρόσωπος του Ο.Π.Ε.Κ.Ε.Π.Ε. 

5. - 



- Εκπρόσωπος του φορέα- 


Πραγματοποιήσαμε 

σύμφωνα με την Κ.Υ.Α.-και ύστερα από το αριθμ.- 

-έγγραφο της Δ/νσης Οικονομικού του Ο.Π.Ε.Κ.Ε.Π.Ε., έλεγχο και απογραφή στις αποθήκες 

του φορέα-που βρίσκονται στη- 

-και διαπιστώσαμε τα εξής: 

1. Οι δεξαμενές αποθήκευσης της αλκοόλης ήταν ίδιες με αυτές της παράδοσης. 

2. Οι πιο πάνω δεξαμενές ήταν σφραγισμένες με μολυβδοσφραγίδες του Τελωνείου/Χημικής Υπηρεσίας 

- και Χ ου φορέα - 

- και οι οποίες κατά τον έλεγχο ευρέθησαν ανέπαφες. 

3. Στον παρακάτω πίνακα δίνονται οι αριθμοί των δεξαμενών, η χωρητικότητα τους, οι ποσότητες ένυδρης 
και άνυδρης αλκοόλης, και ο αλκοολικός τίτλος στους 20 0 Ο. 


Αριθμός 

δεξαμενής 

Συνολική 
χωρητικότητα 
δεξαμενών σε 
ΗΙ_ 

Ποσότητα 
ένυδρης 
αλκοόλης σε ΗΙ_ 

Αλκοολικός 
τίτλος στους 
20° 0 

Χιλιόγραμμα 

άνυδρα 

Ποσότητα 
άνυδρης 
αλκοόλης σε ΗΕ 


















































Μετά την ως άνω καταμέτρηση της αλκοόλης οι δεξαμενές σφραγίστηκαν με σφραγίδες υποκειμένων του 
Τελωνείου/Χημικής Υπηρεσίας 


Ο ΓΕΩΠΟΝΟΣ Ο ΧΗΜΙΚΟΣ Ο ΤΕΛΩΝΕΙΑΚΟΣ Ο ΕΚΠΡΟΣΩΠΟΣ 

Δ/ΝΣΗΣ Α. Α./ X. Υ..- ΕΛΕΓΚΤΗΣ ΤΟΥ ΟΠΕΚΕΠΕ 

ΓΕΩΡΓΙΑΣ 


Ο ΕΚΠΡΟΣΩΠΟΣ 
ΤΟΥ ΦΟΡΕΑ— 


(1) 27, 28, 30 κατά περίπτωση 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







































